NÁRODNÁ RADA SLOVENSKEJ REPUBLIKY

**VI. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: PREDS-143/2015

**1460a**

**Spoločná správa**

výborov Národnej rady Slovenskej republiky o prerokovanízákona z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1460) vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre zdravotníctvo ako gestorský výbor pri rokovaní o zákone z  12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky.

I.

Predseda Národnej rady Slovenskej republiky rozhodnutím č. 1467 zo 4. marca 2015 pridelil Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo na prerokovanie zákon z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony na opätovné prerokovanie Národnou radou Slovenskej republiky (tlač 1460) .

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky zákon z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony na opätovné prerokovanie.

**II.**

Prezident Slovenskej republiky vo svojom rozhodnutí z 2. marca 2015 č. 2143-2015-KPSR uviedol dôvody na vrátenie zákona a navrhol, aby Národná rada Slovenskej republiky pri opätovnom prerokovaní zákon neprijala ako celok.

**III.**

**Ústavnoprávny výbor Národnej rady Slovenskej republiky** prerokoval dňa 10. marca 2015 zákon z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony a návrh prezidenta SR pri opätovnom prerokovaní zákon neprijať ako celok. Výbor odporučil Národnej rade Slovenskej republiky zákon vrátený prezidentom SR po opätovnom prerokovaní schváliť v pôvodnom znení (uznesenie č. 569)

**Výbor Národnej rady Slovenskej republiky pre zdravotníctvo** na svojej 45. schôdzi dňa 10. marca 2015 prerokoval zákon z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony a návrh prezidenta SR pri opätovnom prerokovaní zákon neprijať ako celok.

Výbor odporučil Národnej rade Slovenskej republiky zákon vrátený prezidentom SR po opätovnom prerokovaní schváliť v pôvodnom znení (uznesenie č.150)

**IV.**

Ako gestorský výbor rokoval Výbor NR SR pre zdravotníctvo dňa 10. marca 2015. Gestorský výbor odporučil Národnej rade Slovenskej republiky po opätovnom prerokovaní zákon  z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony **s c h v á l i ť v  pôvodnom znení.**

**V.**

Spoločná správa výborov Národnej rady Slovenskej republiky o prerokovaní Zákona z  12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky bola, schválená uznesením Výboru Národnej rady Slovenskej republiky pre zdravotníctvo č. 151 z 10. marca 2015.

Výbor NR SR pre zdravotníctvo poveril spravodajcu **Ladislava Andreánskeho,**  aby informoval Národnú radu Slovenskej republiky o výsledku rokovania výborov.

Bratislava 10. marca 2015

**Richard R a š i**

predseda

Výboru Národnej rady Slovenskej republiky

pre zdravotníctvo